Myner sterf tydens grondstorting by Vrystaat-mynArgieffoto (Foto: Harmony/Facebook) ŉ Werker by Harmony se Tshepong North-myn naby Odendaalsrus in die Vrystaat is Maandag dood tydens ŉ grondstortingsvoorval. “Ons betreur die lewensverlies in ŉ periode waar ons alle pogings aanwend om seker te maak dat ons myne veilig is,” sê Peter Steenkamp, uitvoerende hoof van Harmony. “Ons betuig ons innige meegevoel met die familie, vriende en kollegas van die oorledene.” Die betrokke owerhede en familielede van die mynwerker is in kennis gestel van die voorval. Die maatskappy het ŉ omvattende interne ondersoek van stapel gestuur.